Меден месец в Прага?\nмай 08, 2021, 22:22:27\nСватба, Булка, Пожелания - Всичко за сватбата - Сватбен Форум Svatbata.bg > След сватбата > Сватбата на... > Меден месец > Тема: Меден месец в Прага?\nАвтор Тема: Меден месец в Прага? (Прочетена 20355 пъти)\n« -: февруари 22, 2008, 16:54:45 »\nМацки, ние ще ходим в Прага!\nЩе се радвам, ако някой от вас е бил в този невероятен град, да сподели, да даде съвет, да препоръча!\nПритеснявам се и защото никога не съм пътувала в чужбина.\nЗасега знам кои са основните забележителности, колко струва една бира, и че повечето хора там говорят английски /за мое щастие /\nАаа, знам и, че го наричат "Градът на разврата" И че се предлага пътуване по Вълтава в Jazz Boat\nИ..това е всичко, което знам, освен курса на местната валута спрямо еврото\nОтг: Меден месец в Прага?\n« Отговор #1 -: февруари 22, 2008, 17:02:05 »\nавичка ние бяхме 2 дни в прага ако искаш гледай малко снимки в албума.но вие за повечко дни ще видете старшно повече неща\nа тука май съм сложола повече http://maslinka22.multiply.com/video/item/13\n« Отговор #2 -: февруари 24, 2008, 23:32:34 »\nАвичка,браво! Много готино сте го решили! И аз искам в Прага за меден месец! За съжаление съм била там за около 6 часа,разтягаща тигели на летището!\n« Отговор #3 -: февруари 26, 2008, 15:17:56 »\nАвичка вие в Прага на почивка, или организирана екскурзия ще сте, в смисъл сами ли отивате?\n« Отговор #4 -: февруари 27, 2008, 22:32:38 »\nИ ние ще ходиме на сватбено пътешествие в Прага.Вчера си резервирах самолетните билети.Ще ходим за 7 дни,свободно без туристическа агенция през май.Сега избираме хотел.Нямам търпение дадойде Май.\n« Отговор #5 -: февруари 28, 2008, 09:28:39 »\nАничка, някакви пакети би трябвало да ползваме- включват чартър и нощувки. Мисля, че са с групи. Обаче кое доколко е организирано-не знам! Пакетите са едноседмични, на Астрал холидейз, доколкото знам.\nКали-Гали, супер! Вие сте си готови за тръгване!\nА да ви се оплача-ние най-вероятно няма да ходим сега Защото пакетът /заради чартъра/ е от събота до събота-няма опция петък или неделя. А така не ни устройва, защото аз трябва да започна новата работа. И...ще го отложим сигурно- за септември най-вероятно.\n« Отговор #6 -: февруари 28, 2008, 09:45:10 »\nНяма нищо може пък да е за хубаво, освен това най важното е просто да стане независимо кога, просто с времето да не стане така че да го отложите съвсем. А през септември също ще е супер сигурна съм, не важно да е веднага след сватбата, важното е да си го знаете че това ще си е вашето пътуване.\n« Отговор #7 -: февруари 28, 2008, 17:53:19 »\nНе се натъжавай,че няма да е веднага,така ще разпределиш хубавите емоций във времето,а не всичко на веднъж и после да те грабне ежедневието и да стане като в приказката първо ихо,после тихо..И при нас така стана-сватбата ни беше ноември 2007,но оставихме пътешествието за по-топло време.Имахме време да се насладим на сватбените емоций и след 6 месеца нови готини преживявания.Въпросът е да не стане както казва Аничка,да не се отложи прекалено дълго във времето.\n« Отговор #8 -: февруари 29, 2008, 11:45:21 »\nМацки, окончателно заминаваме няколко дни след сватбата! Ще бъдем в Прага 4 или 5 дни. Девер ми е успял да уреди някак нещата. Само ми е кофти, че са извън пакет и само нощувката е по 100 Euro. Билетите също са по-скъпички.\nНе знам в кой хотел ще бъдем, но като разбера-ще кажа, а и ще споделя впечатления като се върнем. Мале, никога не съм летяла, дано не си изповръщам червата\nИ кофтито е, че летим обратно в неделя, а аз в понеделник съм на новата работа...Няма почивка, няма това-онова...Ама..карай да върви! Важното е да си изкараме добре.\nЧетох, че в Прага имало автобусчета CityTour- ще разчитам на тях, за да разгледаме града.\n« Отговор #9 -: март 07, 2008, 22:20:53 »\nПоздравления,все пак ще стане както искаш,което е страхотно.Ще разкажеш как сте изкарали,въпреки че съм сигурна че ще е супер.\n« Отговор #10 -: март 07, 2008, 23:00:23 »\nКато те гледам какво право черво си,май няма да има какво да повръщаш...\nИ да направит мнооого снимки в Прага, да гледаме и ние.\n« Отговор #11 -: март 30, 2008, 08:51:12 »\nМацки, завърнахме се от Прага! Беше страхотно, но много студено! Ще намаля снимките и ще ги кача!\nУникална архитектура-все едно си в приказка! Много романтичен град! Като грейне слънце- с кеф да се разхождаш! Но като завали сняг и като духне оня ми ти вятър...\nХубавото е, че навсякъде има табели, всичко е много уредено- аз, която за първи път излизам в чужбина, нямах проблем! Масово се говори английски!\nОткъде да започна не знам...А, навсякъде се плаща в крони- еврото не е така разпространено..на различни места обменят кроните по различен курс- от 20 до 24 крони за евро. На летището им е най-кофти курс- 20 крони за евро. Билетът за градския транспорт е 26 крони за 70 минути- ползвате билета за всички превозни средства. В нашия хотел също обменяха евро за крони, но не и обратното.\nВ самата стая имахме брошури на поне 5 турагенции, които предлагат екскурзии и обиколки. Най-евтината беше кафенце на лодка по Вълтава- 15 евро за 1 час. Grand City Tour за 3 часа време струваше 24 евро. Ние си избрахме агенция, която те взема с бусче безплатно от хотела. Иначе си имат сборни пунктове и ако са ви наблизо,можете директно от там да тръгнете- обикновено са през час. Имаше и Ghost Tour- през нощта из тъмните улички,ама не се осмелих.\nВ маркетите не е скъпо- една мин. вода е 10-15 крони, едни бисквити- 16 крони /не се смейте- аз два дни само това ядох заради проблеми със стомаха /. В ресторантите обаче е скъпичко-ценит са двойни спрямо тук. Например първата вечер хапнахме в пицария- по енд апица и 1 питие- 350 крони. На повечето места салатите са по 150-200 крони.Но имат нещо като специални менюта за определени часове /като обедно меню/- в едно заведение милото хапна 3-степенно меню само за 100 крони!\nМагазините за дрехи са скъпи- цените са като тези в България или ги надвишават- в магазина на Зара едни обувки бяха от порядъка на 2000 крони.\nДруго, другооо... много се впечатлих от една лодка, но не се качихме- Jazz Boat- хапваш, пийваш и слушаш на живо джаз Ходихме на хълма Храдчани- разгледахме замъка, президентския дворец... Карловия мост- уникален, разбира се!\nАаа, каква изненада- на площада с часовника, на който са скупчени сергийки, масово продавачите са българи. Една от тях ни обясни, че повечето такива продавачи в Прага са наши сънародници\nДо този площад води една улица- Парижка- еквивалент на Витошка..майкооо, там не влизайте,ако не сте с много пари. Картие и нагоре... В един магазин пък на La coste имаше 60% намаление и милото се засили да си купува кецове...с намалението струваха 100 евро..без намаление ме е страх да си мисля /може би за вас не е изненада, но специално за мен, която не носи спортни дрехи и марки от този тип са ми непознати като цени, тези кецове изглеждаха безумно скъпи извън намалението./\nНе се сещам какво друго да ви кажа....питайте ме...\n« Отговор #12 -: март 30, 2008, 09:03:25 »\nДобре дошла Авичкаааааа\nБраво на вас , изглежда сте си изкарали наистина супер , браво\nПрез цялото време ли беше много студено?\n« Отговор #13 -: септември 19, 2009, 20:18:19 »\nЛлелл, браво много хубаво сте си изкарали, на нас ни предстой да отидем там, но края на Септември.Казваш,че времето е по-хладно от колко при нас , дано да не е прекалено,че аз съм доста зиморничева.\nНо иначе разказа ти е описала си абсолютно всичко\n« Последна редакция: септември 19, 2009, 20:20:28 от Кardigansder » Активен\n« Отговор #14 -: октомври 10, 2009, 10:15:40 »\nМацки пиша и аз в тази темичка защото съм за за Прага НЯМА ТАКЪВ ГРАД-!!!\nУникален, просто толкова запазен, автентичен, красота.И сградите и хората, просто всичко бе уникално.Ние бяхме също в Будапеща и Виена, но Прага ще соатен завинаги в сърцата ни!!!\nСнимки в Албума ми!!!


публикувано на 15.11.19 в 15:12\nИнтервю на Петър Волгин с Боян Дуранкев за предаването „Хоризонт за вас“\nВ предаването „Хоризонт за вас“ той заяви, че по този начин управляващите донякъде развяват бяло знаме: казват, че не могат да се оправят с корупцията в здравеопазването.\n„Но ако надникнем по-дълбоко, има поне 2-3 въпроса около този казус. Първият е - ще се спре ли корупцията в здравеопазването и ще се намали ли източването на Здравната каса. Вторият е – какво ще стане с т.нар. заразноболни. И трето – щом се увеличават болничните, означава ли че имаме по-болен народ? Това е много интересен въпрос“, каза проф. Дуранкев, който посочи, че НЗОК се източва и от частните болници.\nКаква е ползата за НЗОК\nСпоред проф. Дуранкев по този начин правителството вкарва хипотезата за „виновен до доказване на противното“. Всеки, който е тръгнал да се разболява, за първия ден е заподозрян, че лъже.\nСлушах внимателно, четох изказванията, включително на г-жа Менда Стоянова, и нещата клонят в посока „ние (управляващите) ще подпомогнем бизнеса да се отърве от първия ден болничен“.\nДобрите практики означават да си седиш вкъщи, докато не се излекуваш, да не пестиш от лекарства и още нещо – действително ако можеш да не губиш нищо, а това означава 100% от възнаграждението.\nИнтересно е, че уж „Обединените патриоти“ подкрепят реформата, което означава, че подкрепят бизнеса, а не са настроени патриотично към здравия народ“, изтъкна проф. Дуранкев и припомни намаляването на партийните субсидии.


На тази дата: Фелдмаршал Кайтел подписва капитулацията на Германия - Истории на деня - Дневник\n07:03, 09 май 14 , 7856\nВилхелм Кайтел подписва капитулацията на Германия.\nРоден през 1882 г., Кайтел е военен от кариерата. По време на Първата световна война се сражава на Западния фронт, а след нея остава в новосъздадения Райхсвер и на служба в министерството на отбраната.\nСлед 1942 г. престава да противоречи на заповедите на Хитлер и си спечелва прозвището Lakaitel (кланящо се магаре). Фелдмаршалът играе важна роля при осуетяването на опита за преврат от 20 юли 1944 г. На 8 срещу 9 май 1945 г. той се оказва единственият високопоставен германски офицер в Берлин, способен да подпише капитулацията на Германия.\nКайтел е арестуван на 13 май по обвинения в планиране и провеждане на агресивна война, военни престъпления и престъпления срещу човечеството. Защитната му пледоария, че е следвал заповеди, е отхвърлена и през 1946 г. той е обесен. Молбата му да бъде разстрелян не е уважена.\n08:53, 17 апр 21 / Избори 2021 127\n08:23, 17 апр 21 / Култура 21\ntamada 07:38, 09 май 14 / Неутрално\nВсъщност капитулацията е подписана от Йодл в щаба на Айзенхауер, в нощта на 7 май. В документа е записано, че ...\nThermobee 08:25, 09 май 14 / Неутрално\nДа помълчим в знак на траур... Публикувано през m.dnevnik.bg\nРейтинг: 1398 07:11, 09 май 14 Неутрално\nЗабележителна дата.Ще помним.\nРейтинг: 1226 07:22, 09 май 14 Гневно\nАбе подписал е на вчерашната дата, но в Москва вече било девети, та така.\nВсъщност днес е Денят на Европа, какво ни навирате измислените празници на азиатската псевдоимперия?\nСлучайно някой да е забравил, че същите ни окупираха, плащахме репарации, смениха конституционния строй, натресоха ни диктатура........\nЕга ти "празника"..........\nРейтинг: 2889 07:22, 09 май 14 Неутрално\nЗа повечето страни това е края на войната,но не за всички ! В Гърция започва първия епизод от Студената война с една братоубийствена гражданска война.Кипър въпреки обещанията на ВБ остава колония и трябва да се бори за независимост с цената на много кръв.\nРейтинг: 1416 07:31, 09 май 14 Неутрално\nЩе помним, да, но на някои не им отърва.\nБило празник на азиатска псевдоимперия?\nА трябва да се помни, за да не се преживее отново!\nРейтинг: 1075 07:38, 09 май 14 Неутрално\nВсъщност капитулацията е подписана от Йодл в щаба на Айзенхауер, в нощта на 7 май. В документа е записано, че влиза в сила в 23,01 ч на 8 май. Руснаците обаче не са доволни, че е станало при американците, налагат забрана на публикуването и на 8 май организират вторично подписване в берлинското предградие Карлсхорст. Но официалните заявления от всички страни също са на 8 май. Това е и причината на 9 май в нормалните държави да празнуват Деня на Европа - просто капитулацията е влязла в сила предния ден.\nЗа съжаление тук не само се водим по съветската версия ами даже я представяме изкривено и този мит се поддържа от недоучили журналисти дори в "Дневник" и "Капитал".\nА такива свестни медии бяхте. Какво ви стана бе, хора?\nРейтинг: 571 07:51, 09 май 14 Неутрално\n[quote#0:"Дневник"] Фелдмаршалът играе важна роля при осуетяването на опита за преврат от 20 юли 1944 г.\nКайтел е арестуван на 13 май по обвинения в планиране и провеждане на агресивна война, военни престъпления и престъпления срещу човечеството. Защитната му пледоария, че е следвал заповеди, е отхвърлена и\nпрез 1946 г. той е обесен\nВероятно заслугите му срещу преврата срещу Хитлер на 20 юли 1944 г\nму осигуряват "висша справедливост"\nРейтинг: 740 07:51, 09 май 14 Неутрално\n[quote#5:"tamada"]За съжаление тук не само се водим по съветската версия ами даже я представяме изкривено и този мит се поддържа от недоучили журналисти дори в "Дневник" и "Капитал". [/quote]\nАйде да не се правим на ударени.. Винаги има някой , който вади кестените от огъня, и някой дето обира лаврите.. Руснаците губят 20 милиона в тази война, и е редно те да оберат овациите..., ако има поне малко морал в подобни отношения...\nРейтинг: 1075 08:07, 09 май 14 Неутрално\n[quote#7:"bestbuy"]Айде да не се правим на ударени... Руснаците губят 20 милиона в тази война, и е редно те да оберат овациите...[/quote]\nАми никой не им отнема овациите. Втората капитулация е подписана на 8 май в 22,41 ч берлинско време. В България тогава пак е било 8 май, само че 23,41 ч. В руската версия на документа така е и записано: "Подписано 8 мая 1945 года в гор. Берлине."\nНа никого не му пука, че по московско време вече е настъпил 9 май. Официалната съветска и официалната руска история казват, че се е случило на 8-ми. Всяка официална история във всяка една държава го казва.\nСамо разни заблудени пишман историци пишат друго по медиите.\nРейтинг: 465 08:08, 09 май 14 Неутрално\nС малоумието на Сталин, добре са само 20 милиона.\nРейтинг: 1075 08:10, 09 май 14 Неутрално\nА да не забравяме, че и първата капитулация на 7 май също е подписана от съветски представител - генерал-майор Суслопаров. Няма капитулация подписана на 9 май - по това време вече всички са били пияни.\nРейтинг: 1416 08:25, 09 май 14 Неутрално\nДа помълчим в знак на траур...\nРейтинг: 1416 08:34, 09 май 14 Неутрално\nМи, излез навън, огледай се, какво виждаш?\nМоре от панелки и мизерия!\nТа , няма как да не я помним, ежедневно се препъваме в тази дата - поробването на Източна Европа.\nСССР дава толкова много жертви главно поради некадърното си командване и това, че бърза, бърза да изпревари САЩ и ВБ, че да прилапа колкото се може по-голям пай от европейската торта.\n09:05, 09 май 14\nРейтинг: 2438 09:14, 09 май 14 Неутрално\nОфициално е потвърдено и от Путин,и от Горбачов,че Съветският съюз дава двадесет и седем (27) милиона жертви!\nРейтинг: 571 11:23, 09 май 14 Неутрално\nАз доколкото съм чел, 20 милиона била сталиновата версия, основана на това, че на германците жертвите били 40 милиона. По времето на Хрушчов официално се споменавали 40, при Брежнев пак станали 20, по времето на перестройката се спрягали числа между 80 и 120 милиона загинали и безследно изчезнали, без да са някаква официална версия, та кой знае...\nРейтинг: 627 12:46, 09 май 14 Неутрално\nчервената армия бяха най-големите престъпници по-време на войната.Комунизма уби над 100 милиона в европа и азия.\nРейтинг: 1447 12:53, 09 май 14 Неутрално\n[quote#15:"usero"]Аз доколкото съм чел, 20 милиона била сталиновата версия, основана на това, че на германците жертвите били 40 милиона. По времето на Хрушчов официално се споменавали 40, при Брежнев пак станали 20, по времето на перестройката се спрягали числа между 80 и 120 милиона загинали и безследно изчезнали, без да са някаква официална версия, та кой знае...[/quote]\nСкоро да очакваме 2 млрд?\nРейтинг: 1264 12:56, 09 май 14 Весело\nТрагична дата за БГ, тъкмо са били възстановени изсконните ни територии и комбинацията от червени голтаци и шумкари върна държавата векове назад.\nРейтинг: 458 12:56, 09 май 14 Неутрално\nВойстващото разделяне е причина за един от днешните празници. Но историята трябва да се помни, не да се пренаписва удобно.\nРейтинг: 571 12:57, 09 май 14 Неутрално\n[quote#14:"deaf"]Официално е потвърдено и от Путин,и от Горбачов,че Съветският съюз дава двадесет и седем (27) милиона жертви![/quote]\nна руско-съветски официалности пропагандни не вярваме!\nРейтинг: 1138 12:59, 09 май 14 Неутрално\n"Дневник", съжалявам, но 9-ти май е Денят на Европа!\nРейтинг: 571 12:59, 09 май 14 Неутрално\nПразнуване на победа над истинския обединител на Европа,хахха....Празнуване на разединението,на разделянето на Европа на Бяла и Тъмна половина....мдаа,велика дивотия е!\nПразнувайте на дата,свързана с падането на комунизма и реалното обединие на Европа в единен БЯЛ свят и континент,другари и господа !!\nРейтинг: 508 13:00, 09 май 14 Разстроено\nГ-да от "Дневник", престанете да обиждате читателите си. Нивото на статията Ви е като за жълта преса. Все пак Вас Ви четат и хора с образование над трето отделение на килийното училище.\nПрез май 1945г. капитулира Вермахтът, Въоръжените сили на Германския райх, а не "Германия". Просто де факто германската държава е унищожена (поради което на нейна територия по-късно възникват ФРГ и ГДР), но формално тази държава нито е капитулирала, нито е подписвала примирие, камо ли пък мирен договор, нито е признавала промяната на границите отпреди войната, нито е разпускана. Това е, между другото, един от основните доводи на реваншистите...\nРейтинг: 1040 13:01, 09 май 14 Неутрално\nДо коментар [#6] от "Ганев":\nВсъщност е обесен, защото отказва да заяви публично, че нападението срещу СССР е станало "внезапно, вероломно и без предупреждение". Освен него е обесен и Рибентроп - също страховит военен, осъществил масово избиване на руснаци с двете си ръце.\nЕдновременно с това, Паулус, Майнщайн, Гудериан и още много други, които наистина са воювали на територията на СССР и под чиято военна юрисдикция са се случвали чудовищни неща... не са обесени, а последствие пишат мемоари на свобода.\nСправедливост по Сталински.\nРейтинг: 424 13:03, 09 май 14 Неутрално\nНе искам да развалям лешоядските фантазии, но населението на СССР е било, мисля, към 240 млн. При положение, че са попилели Германия и съюзниците й (да, и нас в това число) и са ги окупирали само с част от армията си, очевидно жертвите не са били 80 или 120 млн. Достоверните жертви - около 7.5 млн убити в армията, където се е водела криво-ляво точна сметка. С отчитане на цивилното население при немските зверства - бог знае. Само преброяване на населението след войната и някакви изчисления биха дали примерна сметка. Вероятно около 20 млн.\nРейтинг: 564 13:05, 09 май 14 Неутрално\nпризнават го всички, ютюб е пълно с материяли на пи би ес, бибиси, жертвите са между 27 и 29 мио.\nРейтинг: 3802 13:15, 09 май 14 Неутрално\nНикои не знае истинския брой на жертвите защото руснаците не са държали сметка за убитите,\nРейтинг: 3802 13:17, 09 май 14 Неутрално\nДо коментар [#25] от "ssg":\n120 милиона не е верна цифра но и 7 също не е.\nРейтинг: 916 13:17, 09 май 14 Неутрално\n[quote#8:"tamada"]На никого не му пука, че по московско време вече е настъпил 9 май. Официалната съветска и официалната руска история казват, че се е случило на 8-ми.[/quote]\nВсъщност, няма значение кога е подписан мирния договор. Спорът е бил тогава, още преди самото подписване кога да се провъзгласи победата по радиото. Чърчил е настоявал на една дата, Сталин е настоявал на друга. Има документи, доказващи, че Сталин и Чърчил са спорели по въпроса чрез писма помежду си. В крайна сметка са се договорили за 9-ти. Споровете по този въпрос са признак на преразглеждане на резултатите от ВСВ.\nРейтинг: 608 13:21, 09 май 14 Неутрално\nДобър пост, но в края има грешка. 9 май като Ден на Европа няма нищо общо с капитулацията на Германия, а единствено с речта на френския външен министър Шуман, държана на 9.5.1950, в която той говори за обединение в Европа.\nРейтинг: 424 13:23, 09 май 14 Неутрално\n[quote#28:"klimentm"]120 милиона не е верна цифра но и 7 също не е.\nУточних - това е във въоръжените сили, в които се води сметка за бойния и числен състав, макар че и там може да има грешки. С цивилното население няма как да разбереш, преди да правиш преброяване на населението. Как да държиш сметка при окупирана територия от Северния океан до Черно море? Да питаш редовно немското командване колко хора е изтребило?\nРейтинг: 508 13:24, 09 май 14 Неутрално\n[quote#29:"Отнесен"]няма значение кога е подписан мирния договор[/quote]\nЕми как да има значени, при условие, че мирен договор никога не е подписван.\nДе факто едната от страните във войната, Германската държава, престава да съществува и няма с кого да се сключи този договор...\nРейтинг: 424 13:26, 09 май 14 Неутрално\n[quote#24:"shristov"]Всъщност е обесен, защото отказва да заяви публично, че нападението срещу СССР е станало "внезапно, вероломно и без предупреждение".[/quote]\nОбесен е заради перли като директивата "За особената подсъдност в района на плана "Барбароса"", т.нар. "заповед за комисарите" и прочее. Тоест - човекът, директно направил немските войници разбойници.\nГудериан има късмета да е в дълбокия тил (още в края на 1941 г. го разкарват от фронта), а и Манщайн има късмета да го пенсионират поради глупостите му, та и двамата бягат при западните съюзници. Тук какво общо има Сталин?\nРейтинг: 458 13:27, 09 май 14 Неутрално\nОтвратен от досегашните мнения във форума, искам на всички да припомня Светото писание: Лука (8, 32–36): „А там по рътлината пасеше голямо стадо свини; бесовете Го молеха, да им позволи да влязат в тях. И им позволи. Като излязоха бесовете от човека, влязоха в свините; и сурна от стадото низ стръмнината в езерото и се издави. Свинарите, като видяха станалото, избягаха, та разказаха в града и околността. И излязоха да видят станалото; и като дойдоха при Иисуса, намериха човека, от когото бяха излезли бесовете, седнал при нозете Иисусови, облечен и със здрав разум; и се изплашиха. А ония, които бяха видели, разказаха им, как се спаси бесният.“\nРейтинг: 458 13:28, 09 май 14 Неутрално\n[quote#24:"shristov"]Едновременно с това, Паулус, Майнщайн, Гудериан и още много други, които наистина са воювали на територията на СССР и под чиято военна юрисдикция са се случвали чудовищни неща... не са обесени, а последствие пишат мемоари на свобода. [/quote]\nЕ, да, но Паулус и Гудериян не са били най-отявлените нацисти. И предполагам, че не малка част от чудовищностите са били извършени от СС, които, както НКВД в СССР, са били над военачалниците.\nРейтинг: 424 13:31, 09 май 14 Неутрално\nАми? А при кой началник на щаба на сухопътните войски в тях е въведен нацисткия поздрав? Фамилията му да не почваше с Г?\nИ как СС и НКВД ще са над военачалниците, не може ли малко да помислиш, преди да пишеш такива работи?\nРейтинг: 489 13:34, 09 май 14 Неутрално\nАко бяха победили тук щеше да е германска предвидливост и ред... А сега руски троянски кон с Гей отпред...\nРейтинг: 571 13:45, 09 май 14 Неутрално\n[quote#25:"ssg"]Достоверните жертви - около 7.5 млн убити в армията, където се е водела криво-ляво точна сметка. С отчитане на цивилното население при немските зверства - бог знае[/quote]\nеххх,другарче.....7-8 млн.ама...друг път! и 20 не са...много повече са!\nа за немски зверства...много бълнувате и сънувате,другарче!\nРейтинг: 571 13:54, 09 май 14 Неутрално\n[quote#24:"shristov"]Всъщност е обесен, защото отказва да заяви публично, че нападението срещу СССР е станало "внезапно, вероломно и без предупреждение". Освен него е обесен и Рибентроп - също страховит военен, осъществил масово избиване на руснаци с двете си ръце.\nСправедливост по Сталински.[/quote]\nне е лишено от логика..\nнали знаеш как е :\nПобедените са престъпници\nРейтинг: 424 13:59, 09 май 14 Неутрално\n[quote#38:"triton123"]еххх,другарче.....7-8 млн.ама...друг път! и 20 не са...много повече са! [/quote]\nЗа ептен нечетящите за Н-ти път - 7-8 отчетени във въоръжените сили.\nСпоред теб колко са?\nРейтинг: 1138 15:16, 09 май 14 Неутрално\nДо коментар [#23] от "minusm":\nРейтинг: 451 15:19, 09 май 14 Разстроено\n"...Съветски жертви - 20 милиона\nГермански жертви - 3 милиона\nМеждинен сбор (войната на Изток) - 23 милиона\nEndlösung - 5,1 милиона\nОбщо - 26,6 милиона, знаейки, че 1,5 милиона евреи са били вписани като съветски жертви (“Съветски граждани, убити от германофашисткия нашественик” както така сдържано посочва странният паметник в Киев)\nСега малко математика. Конфликтът със СССР продължи от 22 юни 1941-а три часа сутринта до, официално, 8 май 1945-а 23 ч. 01 мин., което прави три години, десет месеца, шестнадесет дни, двадесет часа и една минута, или закръглено 46,5 месеца, или 202,42 седмици, или 1 417 дни, или 34 004 часа, или 2 040 241 минути ( като броим допълнителната минута). За така наречената програма за “Окончателното решение” ще приемем същите дати; преди това нищо още не е решено, нито систематизирано, еврейските загуби са случайни. Да сведем сега едните цифри до другите: за германците това прави 64 516 убити месечно, или 14 821 убити седмично, или 2 117 убити дневно, или 88 убити на час, или 1,47 убити на минута, това средно всяка минута на всеки час на всеки ден на всеки месец на всяка година в продължение на три години, десет месеца, шестнадесет дни, двадесет часа и една минута. За евреите, включително съветските, получаваме около 109 677 убити месечно, или 25 195 убити седмично, или 3 599 убити дневно, или 150 убити на час, или 2,5 убити на минута за същия период. От съветска страна накрая имаме към 430 108 убити месечно, 98 804 убити седмично, 14 114 убити дневно, 588 убити на час, или 9,8 убити на минута за същия период. Което общо в моето поле на действие прави средно 572 043 убити месечно, 131 410 убити седмично, 18 772 убити дневно, 782 убити на час и 13,04 убити на минута, всяка минута на всеки час на всеки ден на всяка седмица на всеки месец на всяка година от дадения период или, за да си припомним, три години, десет месеца, шестнадесет дни, двадесет часа и една минута. Нека онези, които не вземат на сериозно тази допълнителна минута, наистина малко педантична, да имат предвид, че това прави все пак средно 13,04 загинали в повече и, ако могат, нека си представят тринадесет души от тяхното обкръжение, убити за една минута. Можем също да пресметнем интервала време между всяка смърт: това средно ни дава по един мъртъв германец на всеки 40,8 секунди, един мъртъв евреин на всеки 24 секунди и един мъртъв болшевик (смятайки и съветските евреи) на всеки 6,12 секунди, или всичко средно по един мъртъв на всеки 4,6 секунди, това за целия гореспоменат период. Сега, основавайки се на тези цифри, вие сте в състояние да извършите конкретни упражнения за въображението. Например вземете часовник в ръка и бройте един убит, двама убити, трима убити и т.н., на всеки 4,6 секунди (или на всеки 6,12 секунди, 24 секунди или 40,8 секунди, ако имате някакво лично предпочитание), като се опитвате да си представите тези един, двама, трима убити, все едно че са пред вас, в редица. Ще се убедите, упражнението е подходящо за размисъл..."\nРейтинг: 515 16:16, 09 май 14 Весело\n[quote#9:"poijn"]С малоумието на Сталин, добре са само 20 милиона. [/quote]\nДо коментар [#9] от "poijn":\nВсъщност Салин е затрил estimated 20 million Soviet troops and civilians who perished in the Second World War , for a total more than 40 million.\nРейтинг: 2438 16:21, 09 май 14 Неутрално\nВ четири часа сутринта на 22-ри юни германският посланик в Москва иска среща с Молотов,на която му връчва нота с която Германия обявява война на Съветският съюз! Посочва се и причината за нея,а тя е че Сталин струпва армии на границата с Германия и се готви да я нападне! Представени са и доказателства събрани от германското разузнаване!\nВече и в Русия престанаха да говорят за опашатата лъжа,за "вероломното и внезапно" нападение!\nРейтинг: 458 17:06, 09 май 14 Неутрално\nНе само че е станало при американците, ами и генерала, който е подписал от съветска страна, е бил "обикновен" генерал и не сред любимците на Сталин. Руснаците оттеглят подписа му и организират второ подписване...\nРейтинг: 1040 17:24, 09 май 14 Неутрално\nТака е. На всичкото отгоре, и в Берлин на Деканозов е връчен същия документ, с който Германия обявява война на СССР.\nДа, ама по онова време е било неудобно да се споменават фактите.... и за по-удобно тези, които дрънкат истината наляво-надясно се премахват под най-различни предлози.\nРейтинг: 740 17:54, 09 май 14 Неутрално\n[quote#12:"СДС"]Забележителна дата.Ще помним.\nМоре от панелки и мизерия! [/quote]\nУмнико... да не искаш да кажеш, че ако немците бяха спечелили - щеше да е по-добре.. Дори нямаше да сме живи ние с теб..\nРейтинг: 1040 18:30, 09 май 14 Неутрално\n[quote#40:"ssg"]За ептен нечетящите за Н-ти път - 7-8 отчетени във въоръжените сили. [/quote]\nЯката работа. Щом са отчетени, значи няма как да е иначе.\nНякога, изобщо, поне веднъж, червената пропаганда да е казвала истината? Някога, някой в Русия да се е притеснявал от количествата войнишка кръв? Да си чувал за опити да се приберат костите на войниците от полетата и да се погребат достойно?\nОстави умрелите, за живите военни инвалиди някой някога в Русия да се е погрижил?\nМожем да погледнем нещата и по друг начин. Ще оставим грешката от 15% (!) т.е. милион (!) убити. На бас че никъде в цивилизования свят не допускат такива грешки при броенете на жертвите.\nНека попитам така. някой, някога, опитвал ли се е да вземе статистиката от убитите в... нека не всички, нека да са само в по-големите битки и операции... да ги събере и да покаже резултата?\nДаже още по-просто ще попитам: някой опитвал ли се е да изброи операциите, в които има да кажем на 50 000 убити съветски войници? Ако да, ще се радвам да видя списъка?\nАко не - по-добре замълчете, другари тролове.\nРейтинг: 424 22:00, 09 май 14 Неутрално\nСлужил ли си войник?\nРейтинг: 424 22:01, 09 май 14 Неутрално\n[quote#44:"deaf"]В четири часа сутринта на 22-ри юни германският посланик в Москва иска среща с Молотов,на която му връчва нота с която Германия обявява война на Съветският съюз! Посочва се и причината за нея,а тя е че Сталин струпва армии на границата с Германия и се готви да я нападне! Представени са и доказателства събрани от германското разузнаване! [/quote]\nГлупостите на Суворов бяха интересни преди 20 години. Вземи прочети нещо отгоре.\nСамите германски генерали не твърдят такива неща и не са се притеснявали никога от внезапно нападение.\nРейтинг: 1075 08:39, 12 май 14 Неутрално\n[quote#50:"ssg"]Вземи прочети нещо отгоре.\nСамите германски генерали не твърдят такива неща... [/quote]\nВсъщност доста от тях го твърдят. Добре е ти да прочетеш писаното в мемоарите им относно военните и дипломатически съображения на Хитлер.\nГудериан - за растящото напрежение между Русия и Германия и за изводите на Хитлер, че войната е неизбежна.\nКайтел - за противовеса на масовото съсредоточаване на руски войски в Прибалтика и Бесарабия.\nВестфал - за безпокойството на Хитлер от руската заплаха за румънския нефт.\nХалдер - за руските стремления към Балканите и Босфора и за "руския проблем", който ще бъде разрешен чрез война.\nТипелскирх - за настъпателната дипломация на СССР и за безпокойството от скрита заплаха в немския тил.\nЕстествено агресивната руска дипломация донякъде е провокирана и от немските действия, но със сигурност не можем да кажем, че СССР е стоял тихо и мирно преди да бъде нападнат. Щяло е да има война между двете държави при всички случаи.


Аварията в станция при ТЕЦ "Република" предизвикала замърсяването на река Струма е отстранена - Новини от Благоевград\n25.08.2019 10:54 25.08.2019 10:54 0\nАвария в багерна помпена станция при ТЕЦ-Република в Перник е причинила замърсяване на река Струма, съобщиха от РИОСВ. Замърсяването е било в участъка от квартал “Мошино“ в град Перник до моста при газостанцията до бившия завод “Кристал“. Сигнали за него са постъпили от граждани на „зеления” телефон. При извършената проверка от РИОСВ не е констатирано наличие на умрели патици и риби. В района на новопостроения мост в квартал “Варош“ експертите са видели над 20 патици. Патици са открити при обхода и на моста при газостанцията до завод “Кристал“. От РИОСВ-Перник информират гражданите на Перник, че аварията е отстранена. Експертите от инспекцията поясняват още, че шламовете не са опасни за биоразнообразието.\nТаксиметраджия отнесе солидна глоба след скандал и физическа саморазправа с бизнесмен от Благоевград\nПепи 22.07.2019 9:16 30.07.2019 22:58\nХиляди се събраха в Бело поле на Голяма Богородица\nКандидатът на ГЕРБ за кмет на Благоевград Илиян Георгиев поздрави празнуващите и им пожела здраве и успехи\nВеси 15.08.2019 21:37 15.08.2019 22:05


Александър Везенков поведе Олимпиакос към победа във Валенсия - Баскетбол - Легионери - Gong.bg\nАлександър Везенков реализира 19 точки и бе най-резултатен за Олимпиакос при победа с 88:79 над Валенсия като гост в мач от 32-рия кръг на Евролигата по баскетбол. Българският национал овладя още 6 борби, направи 2 асистенции и регистрира един чадър, за да събере общ коефициент на полезно действие от 20.\nОще 18 точки за Олимпиакос вкара Йоргос Принтезис, а с 11 завърши Октавиус Елис. Олимпиакос водеше с голяма разлика през целия мач, като Валенсия направи загубата си почетна, след като в последната четвърт вкара 38 точки срещу едва 14 за гостите. За гръцкия тим това бе победа номер 15, но тя е без особено значение, тъй като той няма шансове за място в топ 8 на турнира. За тима на Валенсия обаче поражението може да се окаже решаващо, тъй като "портокалите" са със 17 победи и 15 загуби и изостават на един успех от осмия Реал Мадрид.\nСловенецът Клемен Препелич бе най-резултатен за Валенсия с 12 точки. В другия сблъсък от Евролигата тази вечер руският Химки, който е на последното 18-о място, постигна едва четвъртата си победа в турнира, след като се наложи с 87:85 след продължение над френския АСВЕЛ Лион-Вильорбан. Алексей Швед вкара 32 точки за Химки, а с 28 завърши Джордан Мики. За АСВЕЛ Гершон Ябусел вкара 24 точки и овладя 10 борби.


Клубове Дирене Регистрация Кой е тук Въпроси Списък Купувам / Продавам 11:59 26.06.22\nТема Re: Две неща [re: cumanich126454]\nПубликувано 08.05.19 17:13\nса важни за мен:\n1. Според папата делото на Кирил и Методий е обслужило българските духовни и държавни интереси. То не е абстрактно славянско, а българско по характер на традиция и смисъл.\n2. Македонците нямат и не са имали държава до 1991 г. Всичко останало са приказки, които нямат отношение към темата на този клуб\nИначе, папата се оказва доста подготвен исторически.\nТема Re: За посещението на Папата ... [re: DannyDeVito]\nПубликувано 08.05.19 17:17\nО, не е заради въздигането в Патриаршия от Москва. А заради целенасочената политика на избор на кадри в църквата верни на ДС(демек КГБ)... вече 75г. То така е и в Р.Македония..във всички области ;) . Ето така се гради колониална администрация. У нас поне руснаците ги търсят от смесени бракове и отгледани в СССР колонистите, а в Р.Македония направо сърби от Сърбия... и до ден днешен...освен местните кадри. Нещо нема голема доверба во лоялността на локалните...пък били и те сърбомани...\nТема ако това което го казваш беше [re: goga]\nПубликувано 08.05.19 17:30\nпоне малко одржливо, сега штјахме да си говорим само за футбол. Првата реченица е сушта спротивност на втората. Хахаха..\nТема Re: Две неща [re: Superserb]\nПубликувано 08.05.19 17:41\nТова сме го дискутирали. Делото на Кирил и Методий щеше да си остане ексцентричен източно-римски проект за хибридна война във варварските славянски територии\n, ако не беше България на княз Борис Първи.Без България нямаше да има нищо. Тя прие, култивира и разви създаденото от двамата братя, които са си обикновени византийски служители и богослови.\nТа, в този смисъл делото им е част от българската духовна традиция, а не от абстрактно-славянската. /За "славяно-македонска" е въобще смехотворно да говорим/ Без България, нямаше да има нищо. И езикът е словено-български, а не славянски.\nЕрго, щом македонската държавност е млада, тоест от 1991 г, среден пръст за всички аспирации към Самуил, Вълкашин и т.н.\nРедактирано от goga на 08.05.19 17:44.\nТема Re: ако това което го казваш беше [re: SashetoBE]\nПубликувано 08.05.19 17:46\nСаше, има хора, които съвсем сериозно вярват, че земята е плоска.\nСъщата е и вашата работа.\nСветът е тъй устроен да не можем да си говорим само за футбол.\nПубликувано 08.05.19 17:51\nпо-обширен абзац от интервюто на папата:\nТова са две съвсем различни нации. България има вековни традиции, Македония също има традиция, но не като страна, а като народ, който е успял отлично да се изгради като нация с голяма борба. За нас, християните, Македония е символ на влизането на християнството в Запада – влязло е в Запада посредством македонеца, появил се насън на свети Павел. “Ела с нас”. Той отивал към Азия. Този повик е бил мистерия. Македонският народ е горд с това и не пропуска случай да каже, че християнството е навлязло заради повика на македонеца, отправен към свети Павел. България е трябвало много да се бори за идентичността си като нация. През 1823 г. (така пише "Република" - б.р.) са загинали 200 000 руски войници! Помислете си какво значи 200 000 души, много борби, много кръв, много мистика, за да се стигне до консолидирането на идентичността. Македония е имала идентичност и сега я е консолидирала като народ. И с малки, и с големи проблеми, като въпроса за името. Процентът на източноправославните е висок и в двете страни, след това са мюсюлманите, после католиците. Видях, че отношенията между различните религии са добри. В България станахме свидетели на обща молитва за мир, това беше нещо нормално за българите, защото имат добри отношения. Всеки има право да изрази собствената си религия и да бъде уважаван! Порази ме една фраза на македонския президент – тук не съществува толерантност, а респект. Уважават се в един свят, в който респектът липсва много.\nПубликувано 08.05.19 17:57\nКуманич, ти какво очакваш да каже? Но въпреки дипломатичността, се изпусна за някои неща. Млад борчески народ без държава до модерните времена\nтова са македонците според папата. И е точно така.\nРедактирано от goga на 08.05.19 17:58.


Visit Bansko - Пикник в Банско\nЗа всички дошли в Банско да се катерят по пиринските върхове, да се запозная със самобитния местен фолклор, или просто да се разтоварят сред девствената планинска природа, не трябва да пропуснат най-голямата атракция – банският пикник.\nПикникът в Банско се провежда на живописни поляни в полите на Пирин, сред свежестта на дърветата и ромона на пиринските потоци. Пикникът предлага неповторимото изживяване да те посрещнат с хляб и сол, да се насладиш на уникалния местен фолклор и да обядваш сред природата, отпивайки от най-доброто домашно вино,наливано пред очите ти от бъчвите. Фолклорът и народните обичаи, които се възпроизвеждат в интересни за гостите сценки, дават най-добра представа за традиционната духовна култура на населението в Банско и едновременно с това обогатяват пребиваването с приятни емоции.\nНа пикника може всеки турист да се наслади на:\n- вино и ракия и други традиционни напитки, съхранявани в хладните бански изби, традиционна банска кухня, приготвена на скара пред вашите погледи.\n- фолклорна програма, придружена от жива музика\nСъс старите народни традиции, с неповторимия вкус на традиционните бански госдби може да се превърнат обикновенните фирмени и семейни тържества в най-незабравимите мигове.\nОще в тази категория: « Планинско колоездене Конна езда »\nВие сте тук:Home Лято Излети с каруци и фолклорен пикник в Пирин


Тайни и загадки: Мистерията Белинташ – кръстопът на различни легенди - Изумително\nHome\tВдъхновяващо\tТайни и загадки: Мистерията Белинташ – кръстопът на различни легенди\nТайни и загадки: Мистерията Белинташ – кръстопът на различни легенди\nот izumitelno 31.08.2019\nпубликувано от izumitelno 31.08.2019 0 коментар 18 преглеждания\nЛюбопитно: В превод Белинташ значи „камък на познанието” или „камък на мъдростта”. Бел е бил върховен шумерски бог, а „таш” от турски значи камък.\nЗа да стигнете до Белинташ, тръгвате от Асеновград в посока Кърджали. След като излезете от Асеновград, завивате вдясно за село Червен.\nМинавате през село Червен, след това и през селата Горнослав и Орешец. Ще стигнете до разклона за село Мостово, където трябва да завиете наляво. Продължавате да шофирате до разклона за село Три могили. Ще стигнете до табела Белинташ и там трябва да завиете на дясно. Табелата ще ви отведе до Чотровата чешма. Тук приключва шофирането и трябва да продължите пеша. Следвайте червената туристическа маркировка и без проблем ще откриете Белинташ.\nСпоред други мястото е било крепост. Свидетелство за това са овалните камъни, открити тук. Освен това Белинташ е добро място за крепост, защото до него се достига трудно.\nОсвен това тук винаги има вода, събрана в скалните ямки. Според някои водата тук никога не изчезва напълно и ямките се пълнят от целебен извор.\nКаква точно е истината за Белинташ, засега можем само да гадаем. Едно е сигурно. Това е едно от кътчетата в България, които задължително трябва да посетите.\nТова е най-зловещото село с призраци в България: Село Шишенци във Видинско\nСладкарница в Украйна предлага еклери, които са прекалено красиви, за да бъдат изядени


Евтини компютри по правителствена програма за хора с материални затруднения\nТема: Евтини компютри по правителствена програма за хора с материални затруднения\n29-06-2012, 18:47 #1\nБританското правителство има нова схема, помагаща на хората да си купят компютър за Ј49, но право да я ползват ще имат само хората с финансови затруднения.\nВъв Великобритания има 8.1 милиона души, които никога не са използвали интернет. В същото време е изчислено, че хората спестяват около Ј560 на година чрез пазаруване и плащане на сметки по интернет. Отделно, около 7 милиона обяви за работа се предлагат само по интернет. Ползите са очевидни, какви са разходите?\nЕто някои от най-евтините начини да се снабдите с компютър, готов за интернет.\nHere’s a rundown of some of the cheapest ways to get a web-ready computer.\n[email protected] scheme\nАко получавате някои от следните помощи:\nAttendance Allowance / Constant Attendance Allowance\nIncapacity Benefit / Employment and Support Allowance\nDisability element of Working Tax Credit\nможете да купите отремонтиран настолен компютър за 99 лири или лаптоп за по-малко от 170 лири.\n"Отремонтиран" тук означава, че е бил използван, но са възстановени фабричните му настройки, в този случай, от компания, оторизирана от Майкрософт. По тази схема, този компютър идва с гаранция от 30 дена.\nКлиентите, които сключат договор за TalkTalk’s Essentials internet package за Ј5 на месец, получават намаление от Ј50, което сваля цената на настолния компютър до Ј49, които се заплащат предварително.\nТова, обаче, няма да бъде удобно на всеки, защото има и такса за поддържане на линия от Ј14.50. Това означава, че месечната цена за интернет ще бъде Ј19.50 и ще имате договор за цяла година.\nОт друга страна, на сайта има и други оферти, включително и за предплатен интернетен достъп. Не забравяйте да включите таксата за линия, когато сравнявате цените.\nАко не получавате гореспоменатите помощи, пак може да получите компютър по тази схема, само че ще платите малко повече. Настолен компютър би ви струвал Ј149 , а лаптоп - Ј199 .\nВсяка машина е оборудвана с последния софтуер от Майкрософт, както и с програми за сигурност..\nТова свестен компютър ли е?\nМашините в тази оферта са с доста елементарни възможности, така че трудно бихте играли последните игри на тях. От друга страна, те са добри за ползване на интернет и използване на текстови програми и други документи от Майкрософт офис.\nПокупката включва 15-инчов плосък монитор, клавиатура и мишка, СД-устройство и USB, процесор P4 2GHz processor, 1GB RAM и 40GB твърд диск. Предлага се още и помощ по телефона, ако се затруднявате да започнете работа с него.\nРазбира се, няма нужда да използвате схемата [email protected], за да купите подобен отремонтиран компютър - можете да платите малко повече и да си купите модел с по-добри характеристики от повечето големи магазини, продаващи компютърна техника.\nДруги възможности може да намерите в източника: The cheapest computer you can get - Yahoo! Finance UK\nHappy Nick, DoubleGee thanked for this post\n« Ipad и подобни | АСТА на дневен ред в Европарламента »\nХора предложете евтини разговори до България\nОт emo6an във форум Телефонни услуги, GSM\nПоследно мнение: 20-01-2015, 19:15\nОт emo6an във форум Общ форум\nПоследно мнение: 11-12-2014, 00:25\nПисател се отказа от правителствена награда\nОт rex във форум Новини от и за България\nПоследно мнение: 30-05-2010, 18:33\nОчаква ли се напролет правителствена криза?\nОт Arthur's Sword EXCALIBUR във форум Политика\nПоследно мнение: 25-11-2009, 16:10\nОт Arthur's Sword EXCALIBUR във форум Новини от и за България\nПоследно мнение: 25-11-2009, 03:07\nбенефити, компютър, правителство, програма, помощи, евтин\nВсички времена са във формат GMT +1. Часът е 18:01.


И е петък, и е 13-ти: Какво вещаят звездите за днес? - Властта\nИ е петък, и е 13-ти: Какво вещаят звездите за днес?\nИ е петък и е 13-и. Луна и Меркурий ви гледат в опозиция. В момента тече предаване на щафетата от старите на младите. Ако виждате, че с нещо не може да се справите прехвърлете го на порасналите си деца. Ако пък се чувствате достатъчно узрели поемете от ръцете на родителите семейния бизнес. Фатализмът на деня е в това, че ситуацията вече коренно се е променила.\nДенят е благоприятен за уреждане на имотни и наследствени дела. Обезпечете новата си любовна връзка или семейството си с нова база за развитие. Постарайте се да действате бързо и експедитивно, защото към края на работното време може да направите грешен ход и да попаднете в лапите на мошеници. Все пак е петък и е 13-и. Вечерта е рискова, не взимайте важни решения.\nЗа родените в третата декада фатализмът на този ден идва от възможността да се открие ново място за внедряване нова цел и позиция, която ще ви подсигури и защити. Проблемът е, че трудно ще отлепите, трудно ще се разделите със старото, а това ще ви хвърли в пропастта на безперспективните връзки и надежди. Ако сте открили своето райско кътче тичайте към него, решете се на промяната.\nЗа родените в третата декада петък 13-и има по-голям фатализъм. Може да намерите отдавна търсената връзка, терен или помещение и апартамент, които обаче едва ли ще ползвате след като ги придобиете. Някой друг ще се възползва в бъдеще от днешните ви покупки и вложения и дано това да са децата ви. Бъдете внимателни какво подписвате и на какви условия се съгласявате.\nДнес изтичат сроковете, в които можете да направите вложение в недвижимост или да уредите наследствени и наемни отношения. Имайте предвид, че 2021 ще ви постави в тежка юридическа позиция, а следващите два дни ще покажат къде бъркате и в какво вече сте се издънили. Днес имате шанс поне нещо да оправите и защитите. Сложете в ред семейните притежания и финанси.\nФатализмът на този ден за вас е скрит във възможността да откриете своя спасителен остров и оазис, да уредите имотна или наследствена придобивка, но всичко това има вероятност и някой друг да ползва. Може да не сте сами на този остров, а да имате нежелани съседи и квартиранти. Внимателно провеждайте огледите и проучете всички странични факти и данни, за да няма спор.\nДен с пречистваща енергетика. Оставете старото да си отиде, да се оттече черната река и на нейно място да дойде златната река от нови възможности. Финализирайте имотна сделка, опитайте да уредите бъдещето на деца и внуци и защитете старините на родителите си както можете и с каквото разполагате. Колкото дадете, толкова ще получете. Пазете очите и следете кръвното.\nДобре е да се правят вложения в недвижим имот, да се водят дела за наследства и да се обезпечават наследниците. Всичко предприето ще носи ползи за семейството и за бъдещето на децата. Някой може да купи на сметка и помещение за офис или магазин. Възползвайте се и от ниските наеми в момента. Вечерта ще получите изгодно предложение. Не отлагайте нищо важно за утре.\nФатализмът на този ден идва от възможността да намерите терен и начин за стимулиране на бизнеса, от който сте се отказали или в момента кризата го стопира. Ще спечелят тези, които успеят временно да замразят някои дейности, но не и да се откажат и да ги стопират окончателно. Ден на летаргията и будната кома, в които ще изпаднат доста дейности и производства, пък който оцелее.\nДнес един затваря своя магазин или офис, а друг прехвъля имоти и наследства на децата. Като цяло енергията тече от вас към другите. Дано не се наложи да правите нещо против личните си стремежи и желания. Пазете очите, не сечете дървета, не подарявайте отрязани цветя. Всичко да се прави с внимание. Избягвайте пренапрежението и прекаленото натоварване с чуждите проблеми.\nНе се страхувайте от фатализма на този ден. За родените в третата декада ще има допълнителни екстри и възможност да се внедрят там, където другите днес пасуват и са страхуват да кандидатстват и да действат. Добре е за сделка с недвижим имот и уреждане на наследства. Това, което си е ваше с голяма вероятност ще си дойде при вас. На вратата ви чукат каещите се грешници.\nДенят е добър за рестарт на търговска дейност, но малко хора ще се решат в тези несигурни времена. В нерешителността е скрит фатализмът на този ден. Предстои новолуние в хармоничния ви Скорпион. Ще се отприщят водените дела. Може да се уредите със собствен дом, с магазин или ателие, в което да работите и да развивате самостоятелна дейност. Оглеждайте се.